Luis Chacón

Luis Rodríguez Chacón, coñecido como Luis Chacón, nado en Pontedeume o 30 de maio de 2000, é un futbolista galego que xoga como dianteiro e extremo esquerdo na Cultural Leonesa, da Primeira Federación, cedido polo Deportivo da Coruña.

 Traxectoria 
Formado como futbolista na canteira do Racing de Ferrol, debutou co primeiro equipo con só 16 anos, nun encontro da Segunda División B ante o Somozas. Despois de dous anos e medio máis no xuvenil, nas tempadas 2019/20 e 2020/21 foi cedido ao propio equipo das Somozas, que para entón xogaba xa na Terceira División. Disputou un total de 58 partidos co club, co que marcou 10 goles e disputou unha promoción de ascenso.

Na tempada 2021/22 incorporouse ao primeiro equipo do Racing de Ferrol, na nova Primeira División RFEF. Xogou no primeiro equipo ferrolán dúas campañas, sendo un xogador importante sobre todo na segunda delas, na que o club conseguiu regresar á Segunda División despois de 15 anos de ausencia, tras proclamarse campión do Grupo I de Primeira RFEF. Chacón contribuíu con 29 partidos de liga e 5 goles.

En agosto de 2023 fichou polo Arenteiro, que viña de ascender á Primeira Federación. Titular indiscutible na súa única tempada no Carballiño, marcou 10 goles, sendo o máximo goleador e un dos xogadores máis destacados do equipo, que acadou unha sorprendente oitava praza na liga.

En xullo de 2024 asinou un contrato por catro anos co Deportivo da Coruña, converténdose na primeira fichaxe do club no seu regreso á Segunda División despois de catro tempadas na terceira categoría. Con todo, despois de realizar a pretempada co equipo, saíu cedido en agosto á Cultural Leonesa, da Primeira Federación. No club leonés coincidiu con outros seis futbolistas galegos (Quique Fornos, Pibe, Kevin Presa, Bicho, Antón Escobar e Manu Justo) e completou unha brillante tempada que culminou cun histórico ascenso á Segunda División como campión do Grupo I. Foi o xogador máis destacado do equipo, contribuíndo ao ascenso con 13 tantos e cinco asistencias, e foi o autor do único gol do seu equipo na última xornada de liga contra o Andorra no Reino de León, converténdose así no "heroe do ascenso". A súa gran tempada valeulle o premio da AFE ao mellor xogador da Primeira Federación.

 Selección galega 
Foi convocado pola selección galega para o partido contra Panamá disputado no Estadio de Balaídos o 31 de maio de 2024, que finalizou con derrota (0–2).

 Estatísticas 
ClubTempadaDivisiónLigaCopa do ReiOutrosInclúe partidos de promoción de ascenso a Segunda División e a Segunda División B e final de campións de Primeira Federación.TotalPartidosGolesPartidosGolesPartidosGolesPartidosGolesRacing de Ferrol2016/17Segunda B10----102018/19Terceira41--0041Somozas2019/20Terceira276----2762020/21Terceira284--30314Total club551000305810Racing de Ferrol2021/221ª RFEF24010102602022/231ª RFEF 29 5 1010 315Total club5862020626Arenteiro2023/241ª RFEF 36 10 20- - 3810Deportivo da Coruña2024/25Segunda10----10Cultural Leonesa2024/251ª RFEF351200213713Total carreira 185 38 407 1 19639

 Palmarés 
Racing de Ferrol
 Primeira Federación (1): 2022/23.

Cultural Leonesa
 Primeira Federación (1): 2024/25.

 Notas 

 Véxase tamén 
 Ligazóns externas 
 Datos do xogador en LaPreferente.com .

Categoría:Nados en 2000
Categoría:Nados en Pontedeume
Categoría:Futbolistas de Pontedeume
Categoría:Dianteiros de fútbol
Categoría:Xogadores do Racing de Ferrol
Categoría:Xogadores da UD Somozas
Categoría:Xogadores do CD Arenteiro
Categoría:Xogadores do Deportivo da Coruña
Categoría:Xogadores da Cultural Leonesa
Categoría:Xogadores da selección de fútbol de Galicia
Categoría:Xogadores do CD Arenteiro internacionais coa selección de fútbol de Galicia